Hantavírus okozta veseszindróma	
Nephropathia epidemica, BNO10: A98.5 	
1. Kórokozó:	A Bunyaviridae családba tartozó Hantavírus genus különböző tagjai.	
2. Teendők a beteggel	
2.1. Jelentés:	Bejelentetésre kötelezett a gyanús, a valószínűsíthető és a megerősített eset. Egy megbetegedést csak egyszer kell bejelenteni.	
	2.1.1.Esetek osztályozása	
	Gyanús eset	Teljesül a klinikai feltétel.	
	Valószínűsíthető eset	Teljesül a klinikai és epidemiológiai feltétel. 	
	Megerősített eset	Teljesül a klinikai és a laboratóriumi feltétel. 	
	2.1.2.Feltételek	
	Klinikai kritérium	Hirtelen kezdődő magas láz, és az alábbi hét feltétel közül legalább kettő:
- hasi vagy vesetáji fájdalom,
- émelygés vagy hányás,
- az arc kipirulása,
- bevérzések/petechiák,
- kötőhártya belövellése,
- oligo-, anuria,
- hyper- vagy hypotensio.	
	Epidemiológiai kritérium	Rágcsálókkal való direkt kontaktus.	
	Laboratóriumi kritérium	– Specifikus ellenanyagok kimutatása a vérsavóból magas titerben,
– vírus-specifikus ellenanyagok négyszeres titeremelkedése a heveny szakban, illetve három héttel később vett mintában.	
2.2. Elkülönítés:	Nem szükséges.	
2.3. Mikrobiológiai vizsgálat:	2.3.1.Klinikai mikrobiológiai diagnosztikai vizsgálat:	Kötelező.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. A mintákat előzetes megbeszélés alapján az ÁNTSZ-OEK Virológiai főosztályára kell szállítani.	
	2.3.3.Felszabadító vizsgálat:	Nem szükséges.	
2.4.Fertőtlenítés:	Nem szükséges.	
3. Teendők a beteg környezetében	
3.1. A beteggel kontaktusba kerültek felkutatása:	Nem szükséges.	
3.2. Járványügyi érdekből végzett mikrobiológiai szűrővizsgálat:	Nem szükséges.	
3.3. Járványügyi megfigyelés:	A szükséges terápia időben történő megkezdése érdekében a beteg környezetében élőknél, a velük közös expozíciónak kitett személyek esetében figyelni kell a tünetek kialakulását. 	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Halmozott előfordulás esetén szükséges.	
3.6. A terjesztő közeg felderítése:	Rágcsálóirtás.